Niels Christian Ditleff

Niels Christian Ditleff (1881–1956) var en norsk diplomat og forfatter, kjent for sin innsats under krigen.Guri Hjeltnes, Niels Chr. Ditleff i Store norske leksikon.

 Liv og virke 
 Bakgrunn 
Han var sønn av skipskaptein Andreas Ditlef Zachariassen (1842–1884) og Anna Karolina Elise Nilsen (1845–1925), og giftet seg i 1910 med Johanne Margrethe (Hanne) Hagerup Bull (1882–1956), datter av høyesterettssassessor Edvard Hagerup Bull. Etter en tid til sjøs og Sjøkrigsskolen ble han diplomat.
 Posteringer 
 1903–1906 sekretær ved generalkonsulatet i Le Havre
 1906–1920 visekonsul i Hamburg, Havanna (en tid også chargé d'affaires) og Bilbao, legasjonssekretær i Lisboa, 
 1920–1926 byråsjef i Utenriksdepartementet
 1926–1945 ved legasjonen i Warszawa, først som legasjonssekretær, så hvert chargé d'affaires, og fra 1930 som sendemann med sideakkreditering til Praha i Tsjekko-Slovakia og til Bucureşti 1935–1937
1945–1950 Sendemann ved ambassaden i Helsingfors

 De hvite bussene 
Under det tyske angrepet på Polen i 1939 fikk Ditleff igang forhandlinger mellom de krigførende partene og fikk evakuert 1200 personer fra nøytrale nasjoner. Da Norge ble invadert av Tyskland i april 1940 flyktet Ditleff til Sverige, der arbeidet han med å organisere hjelp til Norge. Ditleff tok initiativet til aksjonen med De hvite bussene som reddet skandinaviske sivile fanger ut av tyske konsentrasjonsleire og fengsler våren 1945.

 Utmerkelser 
Ditleff ble tildelt en rekke ordener og utmerkelser for sitt virke.Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 26 og Harald Gram og Bjørn Steenstrup: Hvem er Hvem? 1955, Oslo: Aschehoug, 1955, s. 140. Han ble i 1927 utnevnt til ridder av 1. klasse av St. Olavs Orden, forfremmet til kommandør med stjerne i 1939 og tildelt storkors 12. mars 1946 for sitt arbeid for norske og danske fanger i Tyskland. Han ble også tildelt Haakon VIIs Frihetskors og Norges Røde Kors hederstegn. Ditleff ble hedret med storkors av Dannebrogordenen, Finlands hvite roses orden, Nordstjerneordenen, Ordenen Polonia Restituta, Den hvite løves orden (Tsjekkoslovakia) og Romanias kroneorden. Han ble utnevnt til kommandør av den nederlandske Oranje-Nassau-ordenen og av den portugisiske Kristusordenen. Ditleff mottok videre Kong Christian Xs frihetsmedalje og det svenske røde kors' fortjenstmedalje.

Også kona Hanne Bull (1882–1956; se Bull (slekt)) ble beæret med Kongens fortjenstmedalje i 1939. De døde samtidig i en trafikkulykke i 1956.

Minister Ditleffs vei på Nordberg i Oslo er oppkalt etter ham. I Stavanger ligger Minister Ditleffs vei på Våland.

Ordfører Birgitte Gulla Løken avduket 8. mai 2024 «Niels Christian Ditleffs plass» i hans fødeby Larvik like ved Bøkeskogen.

 Referanser 

 Eksterne lenker 
 Ditleffs datter om sin far

Kategori:Personer fra Larvik kommune
Kategori:Norske ambassadører
Kategori:Nordmenn fra andre verdenskrig
Kategori:Storkors av St. Olavs Orden
Kategori:Haakon VIIs frihetskors
Kategori:Storkors av Dannebrogordenen‎
Kategori:Finlands hvite roses orden
Kategori:Ordenen Polonia Restituta
Kategori:Nordstjerneordenen
Kategori:Kristusordenen
Kategori:Personer begravet på Vår Frelsers gravlund
Kategori:Omkomne i trafikkulykker